《黄金篇》
宋代·汪灏

神龙乘云雨，利泽始及人。壮士有黄金，颜色乃得伸。

郭穴安足慕，结念在所亲。冰雪闭双扉，饥寒扣凌晨。

入座下声气，辞出难重陈。不待言覼缕，已知情苦辛。

安得探床头，持赠无逡巡。一笑送客去，独坐怡心神。

作者简介：元间庆元奉化人，字季夷。宋亡不仕，杜门著书，受家学，治《易》、《春秋》，躬耕孝养。尝从陈嵩伯讲学。有《蜡台稿》。